গ্রেফতার হলেন মধ্যমগ্রামে ডি বাপি বিরিয়ানির কর্ণধার

মধ্যমগ্রাম: গ্রেফতার হলেন ডি বাপি বিরিয়ানির (D Bapi Biriyani) দোকানের অন্যতম কর্ণধার অনির্বাণ দাস। মধ্যমগ্রামে (Madhyamgram) ডি বাপির বিরিয়ানির আউটলেটের দায়িত্বে থাকা অনির্বাণ দাসকে গ্রেফতার করল মধ্যমগ্রাম থানার (Madhyamgram Police Station) পুলিশ। শুধু গ্রেফতার নয়, দু’দিনের জেল হেফাজতেরও নির্দেশ দিয়েছে আদালত।

পুলিশ সূত্রে জানা গিয়েছে, বিশ্বজিৎ দত্ত নামে এক ব্যক্তি মধ্যমগ্রামের বিরিয়ানির দোকানের ওখানে অনির্বাণের কাছ থেকে ঘর ভাড়া নেন। সময়মতো টাকা মিটিয়ে দিলেও তাঁকে উঠে যাওয়ার জন্য চাপ দিচ্ছিলেন অনির্বাণ। শুধু তাই নয়, আগ্নেয়াস্ত্র নিয়ে তাঁর নিরাপত্তা রক্ষীও ওই ব্যক্তির ওপর চড়াও হয় বলে অভিযোগ। তারপরই মারামারিতে জড়ান অনির্বাণ।

আরও পড়ুন: গুলেন বারি সিনড্রোমে রাজ্যে মৃত্যু

এরপরই পুলিশে অভিযোগ জানান বিশ্বজিৎ দত্ত। এর আগে ব্যারাকপুরে ডি বাপির বিরিয়ানির দোকানে চলেছিল গুলি। পরবর্তীতে, মধ্যমগ্রামের ডি বাপির বিরিয়ানির দোকানের দায়িত্বে থাকা অনির্বাণ দাসকেও নানা সময়ে হুমকির সম্মুখীন হতে হয় লক্ষাধিক টাকা দাবি করে। সেই সময়ে পুলিশের দ্বারস্থ হয়েছিলেন তিনি। সংবাদ শিরোনামেও উঠেছিল সেই খবর। কিন্তু এবার মারামারির ঘটনায় জড়িয়ে ডি বাপির কর্ণধার অনির্বাণ দাসকেই যেতে হল জেল হেফাজতে। ঘটনায় ইতিমধ্যেই চাঞ্চল্য ছড়িয়েছে। ঘটনার তদন্ত করছে পুলিশ।